als_Latn dik_Latn sag_Latn
Në kuadër të Qendrës Kryesore të Mjekësisë Familjare në Ferizaj do të funksionojë edhe Qendra Informuese për Shëndetin e Gruas, inaugurimi i së cilës u bë të enjten.
Me këtë rast u tha se kjo qendër do t’u ofrojë shërbime nënave që nga koha e e fillimit të shtatzënisë e deri në periudhën pas lindjes, çka nënkupton se përveç shërbimeve tjera mjekësore nënat do të marrin edhe këshilla dhe do të ndihmën që ta kalojnë sa ma lehtë këtë periudhë, në të cilën edhe ndodhin ndryshime fizike, emocionale e psikologjike.
“Kjo përbën një pasuri e cila po na shpërblehet në drejtim të një edukimi më të mirë të nënave dhe fëmijëve. Përmes këtij projekti do të mundësohet që vështirësitë që paraqiten te gratë shtatzëna të kalohen më lehtë", ka thënë me këtë rast drejtori i drejtorisë së Shëndetësisë, Burim Karameta.
Ndërsa, drejtori i QKMF-së, Asllan Bajrami, këtë qendër e ka vlerësuar si një vazhdimësi të projektit të mëhershëm i cili tashmë në rrethana tjera do t'i eliminojë vizita këshilluese nëpër shtëpia. Mësohet se hapjen e kësaj qendre e ka ndihmuar fondacioni Aksioni për nënat dhe fëmijët, zyrtarët e së cilit i kanë falënderuar autoritetet mjekësore për bashkëpunim në këtë projekt.
Ndryshe, Shqipe Surdulli, koordinatore e kësaj qendre ka bërë të ditur se kjo qendër është ndër të parat në vendin tonë ku nënat mund t'i adresojnë kërkesat e tyre.
"Kjo po bëhet për herë të parë në vendin tonë ku gruaja mundë të vie në këtë qendër dhe të ndjekë ligjërata në grup. Këtu mundë të marrin këshilla edhe çiftet,sidomos ata fillestar që shumë rëndësishme", tha Shqipe Surdulli.
Kjo qendër do të funksionoj në kuadër të Qendrës së Mjekësisë Familjare numër dy, ndërsa bazuar në kërkesat fillimisht kjo qendër do të bëjë edhe orarin e këshillimeve dhe seancave grupore.
als_Latn als_Latn als_Latn als_Latn als_Latn als_Latn als_Latn